Asia C-307/10

Chartered Institute of Patent Attorneys

vastaan

Registrar of Trade Marks

(The Person Appointed by the Lord Chancellor under Section 76 of The Trade Marks Act 1994, on Appeal from the Registrar of Trade Marksin (Yhdistynyt kuningaskunta) esittämä ennakkoratkaisupyyntö)

”Tavaramerkit — Jäsenvaltioiden lainsäädännön lähentäminen — Direktiivi 2008/95/EY — Niiden tavaroiden tai palvelujen yksilöinti, joille haetaan tavaramerkkisuojaa — Selvyyden ja täsmällisyyden vaatimukset — Nizzan luokituksen mukaisten luokkien luokkaotsikoiden käyttäminen tavaramerkin rekisteröimistä varten — Hyväksyttävyys — Tavaramerkkisuojan laajuus”

Tuomion tiivistelmä

Jäsenvaltioiden lainsäädännön lähentäminen – Tavaramerkit – Direktiivi 2008/95 – Niiden tavaroiden tai palvelujen yksilöinti, joita tavaramerkki koskee – Selvyyden ja täsmällisyyden vaatimukset – Toimivaltaisten viranomaisten ja taloudellisten toimijoiden suorittama tavaramerkkisuojan laajuuden määrittäminen (Euroopan parlamentin ja neuvoston direktiivi 2008/95) Jäsenvaltioiden lainsäädännön lähentäminen – Tavaramerkit – Direktiivi 2008/95 – Niiden tavaroiden tai palvelujen yksilöinti, joita tavaramerkki koskee – Nizzan luokituksen mukaisten luokkien luokkaotsikoiden yleisnimikkeiden käyttäminen – Sallittavuus – Edellytykset – Riittävän selvä ja täsmällinen yksilöinti (Euroopan parlamentin ja neuvoston direktiivi 2008/95) Jäsenvaltioiden lainsäädännön lähentäminen – Tavaramerkit – Direktiivi 2008/95–Niiden tavaroiden tai palvelujen yksilöinti, joita tavaramerkki koskee – Nizzan luokituksen mukaisten luokkien luokkaotsikoiden yleisnimikkeiden käyttäminen – Siitä johtuvan suojan laajuus – Hakijan velvollisuus täsmentää hakemuksessa tarkoitetut tavarat tai palvelut (Euroopan parlamentin ja neuvoston direktiivi 2008/95)

Jäsenvaltioiden tavaramerkkilainsäädännön lähentämisestä annettua direktiiviä 2008/95 on tulkittava siten, että siinä edellytetään, että hakija yksilöi tavarat ja palvelut, joille tavaramerkkisuojaa haetaan, riittävän selvästi ja täsmällisesti, jotta toimivaltaiset viranomaiset ja taloudelliset toimijat voivat pelkästään tällä perusteella määrittää tavaramerkin antaman suojan laajuuden. Tavaramerkin rekisteröinnillä julkiseen rekisteriin pyritään tekemään siihen tutustuminen helpoksi toimivaltaisille viranomaisille ja yleisölle, erityisesti taloudellisille toimijoille. Yhtäältä toimivaltaisten viranomaisten on tunnettava riittävän selvästi ja täsmällisesti tavaramerkin kattamat tavarat tai palvelut, jotta ne voivat täyttää velvollisuutensa, jotka liittyvät rekisteröintihakemusten tutkimiseen ennakolta sekä tarkoituksenmukaisen ja täsmällisen tavaramerkkirekisterin julkaisemiseen ja ylläpitoon. Toisaalta taloudellisten toimijoiden on voitava selvästi ja täsmällisesti varmistua suoritetuista rekisteröinneistä tai niiden nykyisten tai mahdollisten kilpailijoiden esittämistä rekisteröintihakemuksista, ja niiden on siten voitava saada kolmansien oikeuksia koskevat merkitykselliset tiedot. (ks. 46–49 ja 64 kohta sekä tuomiolauselma) Jäsenvaltioiden tavaramerkkilainsäädännön lähentämisestä annettua direktiiviä 2008/95 on tulkittava siten, ettei se ole esteenä tavaroiden ja palvelujen kansainvälistä luokitusta tavaramerkkien rekisteröimistä varten tehdyn Nizzan sopimuksen 1 artiklassa tarkoitetun luokituksen luokkaotsikoiden yleisnimikkeiden käyttämiselle niiden tavaroiden ja palvelujen yksilöimiseksi, joille tavaramerkkisuojaa haetaan, edellyttäen, että kyseinen yksilöinti on riittävän selvää ja täsmällistä. Toimivaltaisten viranomaisten on suoritettava tapauskohtainen arviointi niiden tavaroiden tai palvelujen perusteella, joille hakija hakee tavaramerkkisuojaa, määrittääkseen, täyttävätkö kyseiset nimikkeet vaaditut selvyyden ja täsmällisyyden vaatimukset. (ks. 55, 56 ja 64 kohta sekä tuomiolauselma) Kansallisen tavaramerkin hakijan, joka käyttää tavaroiden ja palvelujen kansainvälistä luokitusta tavaramerkkien rekisteröimistä varten tehdyn Nizzan sopimuksen 1 artiklassa tarkoitetun luokituksen mukaisen tietyn luokan luokkaotsikon kaikkia yleisnimikkeitä yksilöidäkseen ne tavarat tai palvelut, joille tavaramerkkisuojaa haetaan, on täsmennettävä, koskeeko hänen hakemuksensa kaikkia kyseisen luokan aakkosellisessa luettelossa mainittuja tavaroita tai palveluja vai vain tiettyjä tavaroita tai palveluja. Siinä tapauksessa, että hakemus koskee vain tiettyjä näistä tavaroista tai palveluista, hakijalla on velvollisuus täsmentää, mitä mainittuun luokkaan kuuluvista tavaroista tai palveluista tarkoitetaan. Rekisteröintihakemusta, jonka perusteella ei voida todeta, tarkoittaako hakija Nizzan luokituksen tiettyä luokkaotsikkoa käyttäessään kyseisen luokan kaikkia tavaroita vai vain osaa niistä, ei voida pitää riittävän selvänä ja täsmällisenä. (ks. 61, 62 ja 64 kohta sekä tuomiolauselma)

Asia C-307/10

Chartered Institute of Patent Attorneys

vastaan

Registrar of Trade Marks

(The Person Appointed by the Lord Chancellor under Section 76 of The Trade Marks Act 1994, on Appeal from the Registrar of Trade Marksin (Yhdistynyt kuningaskunta) esittämä ennakkoratkaisupyyntö)

”Tavaramerkit — Jäsenvaltioiden lainsäädännön lähentäminen — Direktiivi 2008/95/EY — Niiden tavaroiden tai palvelujen yksilöinti, joille haetaan tavaramerkkisuojaa — Selvyyden ja täsmällisyyden vaatimukset — Nizzan luokituksen mukaisten luokkien luokkaotsikoiden käyttäminen tavaramerkin rekisteröimistä varten — Hyväksyttävyys — Tavaramerkkisuojan laajuus”

Tuomion tiivistelmä

Jäsenvaltioiden lainsäädännön lähentäminen — Tavaramerkit — Direktiivi 2008/95 — Niiden tavaroiden tai palvelujen yksilöinti, joita tavaramerkki koskee — Selvyyden ja täsmällisyyden vaatimukset — Toimivaltaisten viranomaisten ja taloudellisten toimijoiden suorittama tavaramerkkisuojan laajuuden määrittäminen (Euroopan parlamentin ja neuvoston direktiivi 2008/95) Jäsenvaltioiden lainsäädännön lähentäminen — Tavaramerkit — Direktiivi 2008/95 — Niiden tavaroiden tai palvelujen yksilöinti, joita tavaramerkki koskee — Nizzan luokituksen mukaisten luokkien luokkaotsikoiden yleisnimikkeiden käyttäminen — Sallittavuus — Edellytykset — Riittävän selvä ja täsmällinen yksilöinti (Euroopan parlamentin ja neuvoston direktiivi 2008/95) Jäsenvaltioiden lainsäädännön lähentäminen — Tavaramerkit — Direktiivi 2008/95–Niiden tavaroiden tai palvelujen yksilöinti, joita tavaramerkki koskee — Nizzan luokituksen mukaisten luokkien luokkaotsikoiden yleisnimikkeiden käyttäminen — Siitä johtuvan suojan laajuus — Hakijan velvollisuus täsmentää hakemuksessa tarkoitetut tavarat tai palvelut (Euroopan parlamentin ja neuvoston direktiivi 2008/95)